— Фарматы адназначна розныя, але 25 сакавіка засталося шмат незадаволеных тым, што адсутнічала шэсце. У Дзень Волі сітуацыя ў пэўнай ступені натхніла людзей да ўдзелу ў вулічных фарматах. Туды прыйшлі грамадзяне, якія больш-менш актыўна сочаць за беларускай палітыкай, цікавяцца падзеямі грамадска-палітычнага жыцця, але раней баяліся выходзіць на вуліцу, каб не патрапіць пад рэпрэсіі за ўдзел у несанкцыянаваным мерапрыемстве. Зараз адбыўся пэўны пералом, і такія людзі змогуць далучыцца да масавага мерапрыемства, якое будзе праходзіць легальна.